《泗州画赞》
宋代·林之奇

稽首泗州普照王，曩以宝塔接群品。
塔今败坏成微尘，随意分群无不在。
我观世间有为法，无常迁变同一空。
假饶建塔如恒沙，未有不归幻灭者。
岂惟惟塔有兴废，阿育王造亦非坚。
菩萨应感常现世，不随宝塔俱存亡。
耕雨获晴长淮风，普为众生作饶益。
我今绘此应感象，常以正念为皈俯。
於此员光一寻中，而兴七级浮屠想。
正念皈依无间断，普愿菩萨常感通。
洪钟小大随叩鸣，所求所请皆如意。

作者简介：（1112—1176）宋福州侯官人，字少颖，号拙斋，世称三山先生。高宗绍兴二十一年进士。累官校书郎。时朝廷欲令学者参用王安石《三经义》之说，之奇言此书为邪说。后由宗正丞提举闽舶，奉祠家居。吕祖谦曾从之学。卒谥文昭。有《尚书集解》、《拙斋集》、《观澜集》等。